Donald Trump se 10-jarige seun loop deur onder kuberboelies
JY LEES NOU Donald Trump se 10-jarige seun loop deur onder kuberboelies
Donald Trump se 10-jarige seun. Barron, loop al ’n geruime tyd onder kuberboelies deur, maar dit het hoogtepunt bereik toe sy pa Vrydag as die nuwe president van Amerika ingehuldig is.
Arme Barron Trump! Donald Trump se 10-jarige seun loop al ’n geruime tyd onder kuberboelies deur, maar dit het hoogtepunt bereik toe sy pa Vrydag as die nuwe president van Amerika ingehuldig is.
Een van die ergste twiets was van Katie Rich, skrywer van die Amerikaanse televisieprogram Saturday Night Live. Dié het getweet: “Barron sal die land se eerste skieter word wat tuis onderrig is". Toe mense haar begin kritiseer, het sy die twiet eers uitgevee en toe haar rekening gesluit.
Die Modern Family-aktrise Julie Bowen het ook onder kritiek deurgeloop toe sy Barron in ’n rits inskrywings op Instagram gespot het. By een foto waar hy grond toe kyk by sy pa se inhuldingseremonie, skryf sy: “Ek dink Barron is op sy Gameboy. Ek kan nie sê ek blameer hom nie”.
Talle van haar inskrywings het ook die hutsmerk #barronforpresident gebruik. By een foto waar Barron ontsteld lyk terwyl hy sy kop vashou met albei hande, skryf sy: “Barron, die meeste stemmers deel in jou afgryse”.
Katie en Julie is nie al bekendes wat al gekritiseer is oor hul onsensitiewe uitlatings oor Barron nie. Sy ma, Melania Trump, het al die TV-persoonlikheid Rosie O'Donnell met ’n prokureursbrief gedreig nadat Rosie op sosiale media laat hoor het sy dink Barron het outisme oor hoe hy optree in een video wat sy op sosiale media versprei het. Rosie het later op sosiale media vir Melania om verskoning gevra. Oudpres. Bill Clinton se dogter, Chelsea Clinton, het intussen vir Barron in die bres getree oor die jongste voorvalle van kuberboelies. Sy het sommer ook in een asem haar aanhangers aangemoedig om beleide van Barron se pa, wat sy dink skadelik vir kinders gaan wees, teen te staan.
Dit het nie goed afgegaan by party van haar volgelinge op sosiale media nie.
Ander het haar weer ondersteun.
BRONNE: DAILYMAIL.CO.UK, TWITCHY.COM